పాక్‌ జట్టు రాకతో
బెంగాల్‌ క్రికెట్‌ అసోసియేషన్‌కు ఆదాయం
న్యూఢిల్లీ : నష్టాల్లో ఉన్న క్రికెట్‌ అసోసియేషన్‌ ఆప్‌ బెంగాల్‌ పంట పండే సమయం వచ్చింది.అనూహ్య పరిస్థితుల్లో భారత్‌,పాకిస్థాన్‌ టి20 మ్యాచ్‌ వేదిక ధర్మశాల నుంచి కోల్‌కతాకు మారడంతో టికెట్ల అమ్మకాల మూలంగానే క్యాబ్‌ సుమారు 3 కోట్లు వెనుకేసుకోనుంది.మార్చి 19న జరిగే భారత్‌,పాక్‌ మ్యాచ్‌ ఈ టోర్నమెంట్‌లోనే అత్యధిక వ్యాపార ప్రకటనల ఆదాయాన్ని ఐసిసి ఖజానాకు చేరవేస్తుందని నిపుణులు వ్యాఖ్యానిస్తున్నారు.కాగాఈ  మ్యాచ్‌కి టికెట్‌ ధరలను 500 రూపాయల నుంచి 1500లుగా నిర్ణయించామని,టికెట్‌ ధరలను పెంచాలనే ఉద్దేశం తమకు లేదని క్రికెట్‌ అసోసియేషన్‌ ఆఫ్‌ బెంగాల్‌ స్పష్టం చేసింది.మొత్తం 67 వేల మంది ప్రేక్షకులు మ్యాచ్‌ని తిలకించే అవకాశం ఉండగా,కేవలం టికెట్ల అమ్మకాల ఆదాయం మాత్రమే క్యాబ్‌కు మిగులుతుంది.దీన్ని ఈ సంవత్సరం తమకు అదనంగా వచ్చే ఆదాయంగా పరిగణించను న్నామని ఒక అధికారి పేర్కొన్నాడు.